**STEVEN BROOKS 1-2**

**SID:** Hello. Sid Roth vagyok. Isten hozott világomban, ahol a természetfölötti természetes! Alig tudom elhinni, ahogy ránézek vendégemre, Steven Brooks-ra. Találkoztam a feleségeddel és gyermekeiddel is, világméretű szolgálatod van, amiben hatalmas szinten működnek a jelek és csodák és olyan szinten prófétálsz, hogy a próféciáid be is teljesednek. Amit nekem prófétáltál, az be is teljesedett! Szóval első-kézből is tudom, hogy hallod Isten hangját. Amit nehéz elhinnem, Steven, hogy 20 éve, amikor még egyedülálló voltál és elveszítetted a munkád, hajléktalanná váltál. A legvadabb álmaidban, gondoltad volna, hogy papírdobozban fogsz valaha is élni?

***STEVEN:*** *Nem. Egész idő alatt azon tűnődtem, hogy fordulhat elő ilyesmi velem. Segítségért kiáltottam, sőt elmentem abba a gyülekezetbe is amelyikhez abban az időben tartoztam és miután elmagyaráztam nekik a helyzetem, segítséget kértem tőlük, de alapjában véve annyi volt a reakciójuk, hogy „Isten olyan időn visz át téged, mint amin Jób ment át, tehát ezen át kell menned.” Akkor még nem értettem ezeket a dolgokat, de igazából az ellenség volt, aki teljesen tönkre akarta tenni az életem és úgy tűnt, akárhányszor valahonnan segítséget próbáltam volna kérni, ez csak még inkább megnehezítette a már addig is nehéz helyzetem.*

**SID:** Oké. Az autód leállt, szóval még az sem tudtad éjszakára beindítani, hogy adjon egy kis meleget. Üzemanyagra nem volt pénzed. Milyen hidegben töltötted odakint az éjszakákat?

***STEVEN:*** *Rendkívül hideg volt és tudod Sid, ahogy leparkoltam az autómat első este, azt gondoltam – majd csak kihúzok így egy pár éjszakét. Kijövök a pácból, biztos találok majd más munkát valahol. De mire feleszméltem volna, már be is köszöntött a tél és a mínuszok csak úgy röpködtek. Egyik éjszaka kb. mínusz tíz fok volt, dermesztően hideg, az volt életem egyik legnehezebb éjszakája.*

**SID:** Emlékszem arra, amikor azt mondtad: „Ennél rosszabb már nem lehet.” És akkor mi történt?

***STEVEN:*** *Ott feküdtem a papírdobozban éhesen. Akkor már négy napja semmit nem ettem és ez nagyon kemény volt. Tele voltam stresszel és nyomással. Aznap este szó szerint azzal küzdöttem abban a papírdobozban, hogy ne fagyjak meg és azt mondtam: „Uram, ennél rosszabb már nem is lehetne az életem!” Sid, ahogy kiejtettem ezt a számon, abban a pillanatban éreztem, hogy valami elkezdett esni az arcomra. Eleredt az eső. Erre azt mondtam: „Uram, mégis van rosszabb…” Aznap éjszaka életem legmélyebb pontjára süllyedtem.*

**SID:** Biztos vagyok benne, hogy nem tudtál semmi mást tenni ezekben az időkben, csak imádkozni és a Bibliát olvasni, és ez határozta meg azt, akivé váltál mára. Olyan csodálatos dolgok történnek Stevennel, hogy amikor például valahol prédikál, természetfölötti illatok jelennek meg, melyeket nem csak egy ember érez. Sokan számoltak be különféle illatok megjelenéséről, melyek közül az egyik: fertőtlenítő szag.

***STEVEN:*** *Igen.*

**SID:** Magyarázd ezt el.

***STEVEN:*** *Sid, sokszor amikor szolgálok egy összejövetelen, olyan betegek vannak jelen, akiknek szervezetében valamilyen gyulladás van, melyre még az antibiotikumok sem használnak. Gyakran szolgálatom alatt az Úrnak illata jön be az alkalomra, amit a Bibliában eredeti nyelvén „anika” néven ismerünk. Az „anika” volt az egyik olyan kulcsfontosságú hozzávaló, amit a szent füstölésnél illat-áldozatként használtak. Erről olvashatunk a 2Mózes 30-ban. Pontosan ennek az illata az, mely megjelenik sok esetben alkalmainkon. Természetes értelemben az „anika” nagyon erős fertőtlenítő, nagyon drága és ritka az előfordulása, tehát nehéz beszerezni is. Mégis, ez az illat, ami az Úr Jézus egyik jellemzője, amikor ez megjelenik egy összejövetelen, ott emberek a legszörnyűbb gyulladásokból és bőrbetegségekből gyógyulnak meg.*

**SID:** Tudnál egy konkrét példát adni erre? Tudom, hogy gyakori, de ha eszedbe jut konkrétan egy eset…

***STEVEN:*** *Amerikában még nem fordult elő túl gyakran, azonban nemrégiben Indiában voltam, ahogy egy hölgy szörnyű arcüreg-gyulladással szenvedett, megállíthatatlanul folyt az orra, óriási fájdalmai voltak és ahogy megjelent az Úrnak ez a gyönyörű illata és betöltötte az egész termet, ez a hölgy teljesen és tökéletesen meggyógyult. Több százan érezték az illatot. És ez a hölgy azonnal meggyógyult, elmúlt az orrfolyás és minden más! Teljesen meggyógyult és nagyon örvendezett emiatt. A fájdalom is azonnal eltűnt. Gyakran tapasztaljuk ennek az illatnak a megjelenését az összejöveteleinken.*

**SID:** Ami még engem ennél is jobban lenyűgöz az, hogy nem csak az összejöveteleken jelenik meg, hanem ha jól emlékszem Izráelben volt egy alkalom amit TV-ben közvetítettek és Kínában is megjelent az illat, ahol nézték az adást…

***STEVEN:*** *Igen.*

**SID:** Mesélj nekünk erről.

***STEVEN:*** *Az olajfák hegyén tartottunk konferenciát, és Sid, ahogy elkezdtem szolgálni, az Úrnak gyönyörű illata megjelent, de annyira erősen , hogy szó szerint azt hittük, hogy valaki literszámra tett magára parfümöt, vagy kiborított egy egész üveggel a terem minden részén. Több száz ember érezte ezt az illatot egy időben! Isten dicsősége eképpen jött el az alkalomra, méghozzá hullámokban, oda-vissza járt az illat. Akihez közel ért, az meggyógyult. Élő közvetítésben sugározták a TV-ben az adást és az emberek szatellites internet hozzáféréssel e-mailben írták, hogy érezték az otthonukban ugyanazt az illatot megjelenni, ami a képernyőn keresztül jöhetett, miközben nézték az adásunkat. Megjelent az illat Kínában, Indonéziában és a világ más tájain is, és ők is ugyanúgy megtapasztalták Isten gyógyító erejét, ott a szobájukban.*

**SID:** Steven, te szeretsz tanítani a kenetről.

***STEVEN:*** *Igen.*

**SID:** Mi a kenet?

***STEVEN:*** *Sid, a kenet Isten Szent Szellemének ereje, mely képes terhektől megszabadítani, igákat összetörni méghozzá úgy, hogy mindez könnyűnek tűnik. Amikor a kenetre gondolunk, sokszor olajra gondolunk, mint amikor valakit megkennek olajjal, tehát az olaj csúszós, sikamlós. Isten pontosan így képes tenni dolgokat, ahogy mi azt soha nem tudnánk megtenni. Mi sokszor küszködünk dolgokkal, Isten azonban, kenetével ugyanazt másodperceken belül elvégzi. A sikamlóssága arra is utal, hogy gyors és könnyű. A csodák épp ezért képesztik el az embereket, és nem bírnak rájönni, hogy történhetett, mivel olyan gyorsan és könnyen történt. Úgy áramlik és folyik, mint az olaj.*

**SID:** Elmondanád, hogy mi történik leginkább, amikor a kenetről tanítasz?

***STEVEN:*** *Nagyon sokszor eltűnnek a terhek. Tudod a terhek, mint súlyok, olyanok, mint ami egy ember vállait lenyomja, a kenet miatt pedig ezek a terhek fölemelkednek a vállairól.*

**SID:** Én úgy képzelem el, mint ahogy ezekre a súlyokra, vagy terhekre ráfolyik az olaj, és amiatt lecsúszik a vállról.

***STEVEN:*** *Pontosan! Lecsúszik. Majd ott van az iga. Az iga körbemegy az ember nyakán. Az iga az utolsó dolog, amivel az ellenség próbál valakit lenyomni. De a kenet azt okozza, hogy az iga elpattan, szétcsattan. Az olaj tehát nem csak, hogy teljesen tönkreteszi az igát, tehát az illető személy nem csupán meggyógyul, hanem– mivel az iga összetört, gyógyult is marad! Tehát az a dolog nem csupán megtörik az életükben, hanem örökre el is tűnik!*

**SID:** Meséld el nekünk a gerincproblémával küzdő ember esetét.

***STEVEN:*** *Sorba álltak emberek imáért Sid, és ahogy imádkoztam értük gyógyulásért és a kenetért, a kenet megkönnyítette a szolgálatom. Kenet alatt nincs semmi erőlködés. Ilyenkor nincs szükség arra, hogy valakiért úgy imádkozzunk kézrátétellel, hogy szinte nyomjuk lefelé, vagy szinte megütjük. Én szeretek mindig gyöngéd érintéssel imádkozni emberekért. Pont így imádkoztam ezért a hölgyért, épp hogy, csak hozzáértem és azonnal meggyógyult egy nagyon súlyos gerincproblémából, meg volt görnyedve és egy csupán nagyon gyöngéd érintés által teljesen kiegyenesedett és meggyógyult. Ennyire erőteljes a kenet!*

**SID:** Hallanom kell azt, amikor a Himalájánál prédikáltál és arany eső hullott az égből. Mondd el mi történt.

***STEVEN:*** *Sid, az egy nagyon erőteljes alkalom volt a Himalája hegység egyik térségében. Kb. 400-an lehettünk az összejövetelen, leginkább tinédzserek, néhány 20 év körüli, de a legidősebb nem volt több 29-nél. A kenet olyan mértékben leszállt az alkalomra, hogy először is végigsöpört a termen az Úr jó illata, majd az igák teljesen kezdtek megtörni emberek életén. Némelyek Sid, ezekből a fiatalokból komoly drogfüggőségben volt, hihetetlenül szörnyű szexuális bántalmazások és erőszak áldozatai és hatalmas szabadság jött a helyre, amint Isten maga elkezdte megszabadítani ezeket a fiatalokat. Ha valaki bejött volna közénk, olyan érzése lett volna, mintha bomba robbant volna ott közöttünk. Mindnyájan annyira megrészegedtek a Szent Szellemtől, hogy ilyet még életemben nem láttam. Voltak ott felnőttek, is akik szolgáltak ezek felé a fiatalok felé, és a Szent Szellem szó szerint leterítette őket lábaikról. Az egyik ember, aki több, mint 100 kilós volt, és az Úrnak nagyon odaszánt szolgálója, annyira megittasodott szellemben, hogy ki kellett cipelni az összejövetelről és egy mérföldet cipelték, mire a szálláshelyére tudták vinni. Nagyon erőteljes alkalom volt.*

**SID:** Annyira leszállt rá Isten jelenléte.

***STEVEN:*** *Így van, óriási módon. És nem csupán kis mértékben, nem 20 percig tartott, hanem egy egész estén át, 6-8 vagy 10 óráig is. Nagyon megérintette az embereket.*

**SID:** Amikor elkezdesz a kenetről tanítani, általában ez szokott lenni. Miért teszi ezt Isten?

***STEVEN:*** *A kenetről szóló tanítás, az erre való éhséggel keveredve! Ez a két dolog együttese kell hozzá. Akkor csúcsosodik ki az egész, amikor az emberek akarnak megszabadulni. Az Úr szabaddá akarja őket tenni, így ez a kenet találkozik a hitükkel és a szellemi világban ez láncreakciót teremt.*

**SID:** Meséld el nekünk, hogy mi történt Indiában az egyik emberrel.

***STEVEN:*** *Tavaly szolgáltam Indiában, Sid, amikor az alkalomra értem, rengeteg beteg volt, és egyik sem könnyű eset… Mind nagyon súlyos betegséggel volt ott. Úgy értem, semmi fejfájás, vagy kis könyök ízületi probléma, hanem leprásak, végtag hiányos emberek, és olyanok akiknek szó szerint lóg a húsuk és szinte kiesik a testükből. Szörnyen kemény esetek. Imádkozni kezdtem először a keresztényekért és Isten elkezdte őket gyógyítani. Majd látták ezt a Hinduk, akik szóltak a többi Hindu hívő társaiknak is, akik mind eljöttek az összejövetelre és persze nem azért, mert hittek a Messiás Jézusban, hanem mert látták a gyógyulásokat. Tehát ők is beálltak a sorba imát kérni. Majd Isten elkezdte meggyógyítani a Hindukat is. Sokan közülük már ott a helyszínen átadta a szívét az Úrnak. Majd miközben szolgáltam az emberek felé Sid, volt egy 20 év körüli fiatal lány az alkalmon, akit úgy hoztak oda. Letették az emelvényre, mivel vak volt, béna és démonizált. Isten hatalmas csodát tett. Felállították, hogy imádkozzam érte kézrátétellel. Tudtam, hogy Jézus kenete bement a testébe, de lecipelték őt onnan. Miközben vitték el, pont úgy nézett ki, mint akkor, amikor felhozták az emelvényre. Másnap reggelre már olyan tömeg gyűlt össze, hogy több ezren eljöttek, hogy meggyógyuljanak. Hatalmas dicsőítésbe tört ki a tömeg, és kezeiket a magasba tartva imádták Jézust. Majd besétált ugyanaz a hölgy akiért előző este imádkoztam, és teljesen meg volt gyógyulva. Nem volt többé béna, újra látott, és ahogy átadta a szívét az Úrnak, szó szerint látni lehetett ahogy a fény átjárja az arcát. Mindenki látta. Úgy ragyogott az arca, hogy fény jött ki belőle. Teljes örömujjongásba kezdett a tömeg, ez megrázta az egész gyülekezetet, sőt az egész közösséget is. Nem rég voltam ismét Indiában, és ez a hölgy még mindig ott van és az Urat szolgálja. Megtérése előtt muzulmán volt, de átadta a szívét az Úrnak és a mai napig is Őt szolgálja.*

**SID:** Prédikációid közben mindenféle természetfölötti dolgok történnek, például akkor, amikor a kenetről tanítasz. Korábban már beszéltünk az arany esőről a Himaláján. Hogy nézett ez ki?

***STEVEN:*** *Sid, ahogy felnéztél láthattad, hogy az arcodra hullik egy folyékony esőszerű valami, pont úgy, mint amikor eső cseppek esnek rád. Olyan fizikai érzés volt, mint ha vízcseppek hullanának rád, mégis aranyból volt és ahogy az arcodra csöppent akár csak egy csepp is, kontrollálhatatlan nevetésbe törtél ki. És csak nevettél és nevettél. Nem számított milyen nehéz életkörülményeid voltak, vagy mennyire elkeserítő volt a helyzeted. Amikor rád szállt ez az arany dicsőség és ez az arany eső rád hullott, fékezhetetlen nevetésbe törtél ki. Én magam is ezt tapasztaltam, nem bírtam leállni a nevetéssel. Annyira beteltem Isten örömének teljességével, hogy elmondhatom, ez mindent megér!*

**SID:** Steven, én már most is érzem az esőt. Imádkoznál a nézőinkért most?

***STEVEN:*** *Tudjátok, néhányan akik néztek most engem, teljesen el vagytok keseredve. Elkeserítő az anyagi helyzeted. Elkeseredtél a tested kinézete miatt, vagy azért, mert gyermekeid nem szolgálják az Urat. Engedd, hogy Isten felfrissítsen most. Gyerünk, nézz föl most az Úrra! Emeld föl a kezeidet! Atyám, imádkozom, hogy ugyanez az eső frissítse most föl és áldja meg a te néped. Az Úr azt mondja most neked: „Ne aggódj, minden rendben lesz!” Isten le akar törölni minden könnyet a szemeidről! Itt az idő, hogy újra mosolyogj! Átmentél a megpróbáltatások viharán, de már oszlanak a felhők! Kisütött újra a nap és Isten meg akar áldani, mert megtisztelted Őt és kitartottál. Dicsérted Őt a nehézségekben és most eljött a jutalmazásod ideje! Emeld föl tekinteted és nézz az Úr Jézus Krisztusra! A hited nem hagyott el és meg fogod látni ahogy Isten áldásai elárasztják az életed! Dicsőség Jézusnak! Fogadd most el ezt az arany esőt!*

**SID:** Én elfogadom! Még röviden elmondanád nekünk azt az álmod, mely 20 éve újra és újra visszatér?

***STEVE:*** *Sid, legalább már vagy 100-szor álmodtam ugyanazt. Ez pedig egy hatalmas szökőár. 20 évvel ezelőtt álmodtam ezt először és akkor még nem értettem. Szinte megrémisztett ennek a nagysága. Láttam, ahogy jön ez a hatalmas cunami szerű szökőár Amerikára és a föld nemzeteire. Majd az Úr megérttette velem, hogy ez az utolsó időkre vonatkozó ébredés. Isten Szelleme át fogja törni a gyülekezetek falait is, miközben megszépíti egyházát. Meg fogjuk látni, ahogy ki fogja árasztani dicsőségét az emberekre úgy, mint ahogy még soha azelőtt. A legnagyobb csodákat amiket még szem nem látott, most fogja elhozni az Úr. És mi meg fogjuk ezeket látni, ízlelni, tapasztalni! Ebben a dicsőségben fogunk élni és járni!*

**SID:** Vendégem, Steven Brooks, részese volt egy angyali látogatásnak, melyben olyan ősi győzelmi formát mutattak neki, melyet kevés ember értett meg eddig. Neked van szükséged győzelemre az életedben? Hát persze, hogy van! Üdvözöllek az emberek sorában! Steven, amikor még csupán fiatalember voltál, hallottad Isten hallható szavát. Mesélj nekünk erről.

***STEVEN:*** *Igen Sid, kb. 18 éve volt, amikor az ilyen jellegű átéléseim kezdődtek. Mississippiben voltam a nagymamám házában, aki egy istenfélő asszony volt. A nap –e szakában senki nem volt otthon. Egész családom, a fivéreim és a nagymamám elmentek valahová a hegyekbe. Szóval, ott voltam egyik szobában egyedül és épp a Bibliám olvastam, majd letettem a földre a Bibliát és egyszerre imádkoztam, miközben olvastam is az Igét. Ekkor hallottam egy füllel hallható férfi hangot, mely azt mondta: „Közeledj Istenhez és Ő is közeledni fog hozzád!”*

**SID:** Ekkor tudtad, hogy ez benne van a Bibliában?

***STEVEN:*** *Nem, ekkor még nem tudtam, majd kb. 2 héttel később olvastam a Jakab levelében, tehát megtaláltam a 4. rész 8. versében. Ezek az átélések elkezdtek hajtani, mint egy propeller és nyomtak előre, hogy vágyakozzam még többre Istenből, hogy mélyebb kapcsolatban járjak Vele.*

**SID:** És mit tettél ezzel a kijelentéssel?

***STEVEN:*** *Elkezdtem alkalmazni. Bár nem teljesen értettem, hogy mit is jelent Istenhez közeledni, mégis elkezdtem olyan lépéseket tenni, melyek az alapok: a Biblia tanulmányozása, olvasása, imádkozás, várakozni Istenre jelenlétében és az Úr kegyelméből elkezdtem lassan növekedni és fejlődni szellemileg.*

**SID:** Majd évekkel később, miközben egy hosszú böjtben voltál, volt egy rendkívüli átélésed. Meséld el nekünk.

***STEVEN:*** *Ez 2000-ben történt, amikor 40 napig böjtöltem úgy, hogy csak vizet ittam és amikor szükséges volt, akkor valamilyen gyümölcslevet is, hogy adjon egy kis energiát. Miközben ebben a böjtben voltam, a tizedik napon egyedül voltam az irodámban, ahová egyszerűen belépett az Úr. Nem emberi formában jelent meg, hanem úgy, mint egy kis dicsőség-gömb és abból szólt hozzám az Úr. Azt mondta: végy magadhoz tollat és papírt és írj egy listát egytől hétig. Ragadtam egy tollat és a jegyzetfüzetem olyan gyorsan, ahogy csak bírtam, és leírtam számokat egytől hétig. Majd azt mondta: „Írd le: ez a hét áldás-hullám fog jönni az életedre.” Majd lediktálta nekem mind a hét áldást, melyet leírtam és olyan lett az életemben, mint egy tervrajz, mint az életem terve, mely a személyes életemre és a szolgálatomra is vonatkozott.*

**SID:** Miért mutatott neked ilyet Isten? Kíváncsi vagyok rá, mivel nekem nem adott egy oldalnyi hét pontos élettervet… Bárcsak megtette volna, Steven, szent irigységre provokálsz engem!

***STEVEN:*** *Azért tette, hogy segítsen nekem, mivel nagyon meg akartam tudni, hogy mi Isten terve a számomra, mi a terve az életemmel, hiszen nem akarom kipróbálni az „A” tervet és ha nem válik be, akkor ott van a „B” terv. Én a tökéleteset akartam, az aranyat, a legjobbat! Így szóltak az imáim: „Uram, mit szeretnél, hogy elérjek az életemben? Mert akkor arra akarok fókuszálni, összpontosítani, azt akarom megcélozni és azért akarok teljes bedobással futni. Amikor tehát megadta nekem ezt a terv-rajzot, amit én hit-project-nek neveztem el, és mivel tudom, hogy Isten akarata, hogy ezeket elérjem, ezért hittel tekintek ezekre, hogy ezek mind meg is lesznek és valóra fognak válni!*

**SID:** Észak Karolinában, egy nagyon szokatlan helyen élsz, a „Moravian Falls” (Morvai Zuhatag) térségében, és úgy hallottam az olyan hely, hogy ott mindenütt angyalokat látnak. Mesélj nekünk erről.

***STEVEN:*** *Ez az angyalok földje, óriási kenettel rendelkező hely. Én egy olyan hegyen lakom, melyet arról ismernek az emberek, hogy ha valaki arra a hegyre megy, ott angyalokkal történő átélése lesz. Nem tudom a pontos okát, hogy miért, de az egész területen tapasztalható angyali tevékenység folyik. Lehetséges, hogy köze van azokhoz a Moráv misszionáriusokhoz, akik rengeteget imádkoztak valamikor azon a hegyen. Meg azok miatt az emberek miatt, akik ott élnek, akik szeretik az Urat és szeretik Isten mély szellemi dolgait, apostolok, próféták, akik teljes szívükből szeretik Istent. Ez az egész teremt egy csodálatos atmoszférát ehhez.*

**SID:** Engem nagyon lenyűgöznek azok a történeteid, melyek angyalokkal kapcsolatosak, ezért is szeretem nagyon a könyved, melynek címe: „Együttműködés az Angyalokkal.” Meséld el azt, amikor öt angyal jelent meg körülötted!

***STEVEN:*** *Ez egy olyan átélés tudod, melyet nem tudsz csak úgy előidézni, hogy megtörténjen. Bárcsak lehetne, én is vágyom ezekre, bár adott is már az Úr természetfölötti átéléseket az Úrral és angyalokkal. Amikor ez történt, hajnal 3-kor fölébredtem, mert olyan érzésem volt, mint amilyen Dávidnak lehetett, amit hallott a szederfák tetején (1Krón.14:15), néha csak úgy tudod belül, hogy valami történni fog. Szóval, ahogy fölkeltem hajnali 3-kor és ránéztem az órára, tudtam, hogy valami történni fog a szellemi világban, valamilyen átélésben lesz részem. De tudod Sid, őszintén szólva nagyon fáradt voltam, mivel hajnal volt és még fizikai testben élünk. Tehát 15 perces imádkozás után ledőltem egy kis időre és ahogy lefeküdtem az ágyba, pontban fél négykor kiment minden álom a szememből és egyenesen felültem az ágyban. Pont mellettem volt az óra, tehát láttam, hogy fél négy van. És ott körülöttem félköríves alakban állt 5 angyal, akik egyenesen rám néztek és mosolyogtak.*

**SID:** Hogy néztek ki?

***STEVEN:*** *Dicsőségteljesen. Úgy tűnt, mintha teljesen tökéletesek lennének, gyönyörű teremtmények. Mindnyájan mosolyogtak rám és azt mondták: „Mi vagyunk az ébredés 5 angyalai.” Amikor ezt mondták, megértettem, hogy nem ők az egyetlenek, akik az ébredés angyalai lennének. Azonban ez az 5 angyal volt 5 olyan ember mellett, akik az egyháztörténelem korábbi ébredésében voltak. Az egyik ébredés ekkor még épp folyt, zajlott a gyülekezetben.*

**SID:** Azt mondtad nekem, ami teljesen lenyűgöző, hogy a még akkor is zajló ébredésnek az emberét te ismerted és ahogy megláttad azt az angyalt, aki őt szolgálta, úgy is nézett ki, mint az az ember.

***STEVEN:*** *Így van. Kb. olyan 85%-ban úgy nézett ki, mint az az ember, aki mellett ott van ez az angyal és a szolgálatát segíti. Ekkor értettem meg, miért van az, amikor Péter a börtönből csoda útján kiszabadul, mivel egy angyal mentette ki, elmegy a házi gyülekezetük összejövetelére, kopog az ajtón, Rhoda a szolgálólány megy az ajtóhoz aki elfelejti beengedni őt, mert izgalmában beszaladt szólni az apostoloknak, hogy „Péter van itt” Erre ők: „Biztos csak az angyala!” Mivel azok az angyalok, akik bennünket szolgálnak, fölveszik külsőnk és személyiségünk jegyeit is, hisz egész életünkben velünk vannak.*

**SID:** Megtudhatjuk kinek volt ő az angyala?

***STEVEN:*** *Lindell Cooley angyala volt. Személyesen nem találkoztam vele, de az angyalával igen, aki egy volt az ötből.*

**SID:** Amit tehát Steven mond az, hogy mindenkinek van saját angyala és ha meg tanulsz az angyaloddal együtt működni, meg fogsz látni olyan dolgokat, mint az ébredés. Ezt próbálod igazából kihozni ezekből a könyvedben?

***STEVEN:*** *Így van. Hiszem, hogy ez a könyv is arra inspirálja majd az embereket, hogy közelebb kerüljenek Istenhez. Mert ha ez meg van, és valaki ISTENHEZ kerül közel, akkor mindaz, ami az angyalokkal kapcsolatban történik velük, az csupán hab a tortán.*

**SID:** Tiltakozom! Ez nem fair! Vendégem, Steven Brooks, fölkel az éjszaka közepén és negy egy, nem kettő, nem három, nem négy, hanem öt angyal állja körbe! Miért pont öt? Mi ebben a ráció? Én zsidó vagyok, akkor kaphatok extrát?

***STEVEN:*** *Az ötös szám a kegyelem jelképe, szóval lehet azért, mert ezt nem kiérdemeltem, hanem kétség nélkül az Úr kegyelme, hogy ez megtörtént velem .*

**SID:** És ami még jobban lenyűgöz, hogy azt mondtad, ők olyan angyalok, akik különböző emberek mögött álltak.

***STEVEN:*** *Szolgáltak az emberekkel, azokkal, akik az ébredésben voltak.*

**SID:** És miért voltak ott veled? Mi volt ennek a célja?

***STEVEN:*** *Eljöttek, hogy beszéljenek velem. Azt mondták: „Azért jöttünk, hogy beszéljünk a Szentség Szelleméről.” És fél órán keresztül beszéltek, én szinte meg sem szólaltam, ők beszéltek végig. Majd megengedték, hogy föltegyek néhány kérdést és 30 percen át olyan dolgokról beszéltek, hogy ember életében milyen dolgok kedvesek a Szentség Urának. Hogy minden egyes embernek meg van a felelőssége, hogy a saját részét megtegye ebben.*

**SID:** És mi a szentség? Az, ahogy öltözködik valaki? Ez látszik valakin külsőleg? Ők mit mondtak erre?

***STEVEN:*** *Ez egy jó kérdés, mivel amikor beszéltek hozzám, egyetlen pici dologból sem éreztem, semmi törvénykezést, semmi olyat, hogy ezt teheted, ezt meg nem. Mert a szívünkben tudnunk kell mindezeket, ha a Szent Szellem vezet bennünket. Ő elvezet azokra, amik kedvesek az Úrnak. Azonban vannak bizonyos dolgok, melyekre jó, ha odafigyelünk, pl. nem mindegy milyen dolgokat hallgatunk meg. Nem mindegy milyen dolgokat látnak a szemeink. A lehető legnagyobb mértékben, szeretnénk megőrizni a tisztaságunkat, mert az vonzza az angyalokat! Az angyalok rögtön érzékelik, ha valakinek tisztátalan gondolatai vannak, mivel a szellemvilágban ők ezt úgy látják, hogy az árad ki az illetőből, tehát kisugározzuk magunkból a gondolatainkat.*

**SID:** Hadd kérdezzem meg. Mi van akkor, ha valaki TV-t néz és valamilyen erőszakos, vagy éppen tisztátalan jelenetet lát? Ilyesmiről beszélünk, vagy valami ennél mélyebb dologról?

***STEVEN:*** *Igen és nem. Azok is behozhatnak egy bizonyos típusú szennyezést, és lehet valaki úgy gondolja: ez nincs rám semmilyen hatással. Azonban a szellemvilágban, nagyon is meglátszanak. Az angyalok ránézésre meg tudják mondani egy emberről, hogy mit sugároz ki magából – Isten szeretetét, tisztaságát és ha igen, akkor akarnak körülötted lenni! De ha valaki elméjében szennyes gondolatokat forgat belül, a gonosz szellemek sem látnak az agyunkba, de pontosan látják szellemben, hogy mit sugárzunk ki magunkból és ahhoz vonzódnak. Ha például valaki tisztátalan gondolatokat forgat magában, aköré fognak gyűlni a tisztátalan szellemek. Ha valaki énközpontú, vagy depressziós gondolatokat forgat magában, azokat a szellemeket vonzza magához. Szóval úgy kell élnünk, hogy szentek legyünk, mert Istennek az kedves. És ha Istennek tetsző életet élünk, mennyei atmoszférát teremtünk magunk körül, mely elősegíti a Szent Szellem munkáját.*

**SID:** Mi mást tettek, vagy mondtak még neked?

***STEVEN:*** *Nagyon érdekes volt, ahogy néztem az egyik angyalt, nem ismertem azt az embert akinek ez a konkrét angyal szolgált, de megjelenésében olyan volt, mintha ő lenne a legalázatosabb, akit életemben valaha is láttam. Tudtam, hogy az az ember, akinek szolgált, rendkívülien alázatos ember volt. Tehát megkérdeztem ezt az angyalt, hogy „Milyen érzés volt szolgálni kifulladásig Isten Szellemének ilyen hatalmas kiáradásakor, amikor ebben az ébredésben szolgáltál?” Erre azt felelte: „Igazság szerint az ébredéshez nem sok közünk volt, Istennek adtunk minden dicsőséget, mert abban Ő MAGA csinált mindent!” Tehát ez az angyal, mindig Istenre terelte a figyelmet és minden szavából azt éreztem, hogy az az ember akit szolgált, rendkívül alázatos ember lehetett. Arra emlékeztetett, amit Mózesről mondott az Ige a 4.Mózes könyvében, hogy ő volt a világon a legalázatosabb ember. Szóval van ma is valaki, aki a világon a legalázatosabb ember! Isten kategorikusan rangsorol. Vannak dolgok, melyekben mozoghatunk, azonban van egy előttünk álló küzdőtér, amin csata folyik. Annál alázatosabbakká válunk, minél közelebb kerülünk az Úrhoz!*

**SID:** Az emberek tudod sokszor nézik a TV-t és látnak egy olyan összejövetelt, ahol százezrek jelennek meg, és azt gondolják Isten szemében az a „nagy” ember. De Isten mércéje más, mint az emberé.

***STEVEN:*** *Totálisan más az, amiben Isten méri a sikert. Az Ő szemében a siker az, amikor engedelmesek tudunk lenni Neki és megtesszük, amit Ő mond. Ezt fogja fölkenni, és ezt fogja megjutalmazni!*

**SID:** Ó, el kell, hogy mondd, milyen megtapasztalni az ébredést? Milyen ezt átélni?

***STEVEN:*** *A végén, mielőtt elmentek volna, föltették nekem azt a kérdést: „Szeretnéd átélni, hogy milyen amikor a Szent Szellem teljes kiáradását megtapasztalod, Isten Szellemének mozgalmát, az igazi Szent Szellem ébredést?” – így nevezték, kissé régi módias stílusban. Azt mondtam: „igen! Abszolút!” Tudod Sid, nem annak volt az ideje, hogy visszafeküdjek az ágyba, de amikor minden egyes angyal közülük kinyújtotta a kezét és megérintették a homlokom a mutató újjukkal, épp hogy az újjuk begye finoman hozzáért a homlokomhoz, olyan erővel kiütött, hogy két óra hosszáig nem tértem magamhoz.*

**SID:** Ezt hogy érted, hogy „kiütött”?

***STEVEN:*** *Olyan sokk ért, mintha valami áramütés ért volna, ami átment az egész testemen és a testemből kiment minden erő, még az ágyról is leestem a hatalmas ütéstől.*

**SID:** Megütötted magad?

***STEVEN:*** *Nem lettek rajtam kék-zöld foltok, viszont két óráig megállíthatatlanul, nagyon remegtem. Mindeközben az elmém nem kapcsolt ki, és azon gondolkodtam, olyan zajjal vagyok, biztosan felébresztem a feleségem, a lányaimat, akik másik szobában alszanak, mivel egy külön szobában voltam, ahol imádkozni szoktam. De ez egy olyan dolog, amire adnod kell magad, hagynod kell, hogy az Úr végezze benned a munkáját. A korai amerikai egyházban ismert volt a „Shakerek és kvékerek” kifejezés, mert akárkit betöltött a Szent Szellem, az elkezdett remegni.*

**SID:** És bár lehet ennek nem voltál tudatában, de milyen munkát végzett Isten benned ekkor, belül?

***STEVEN:*** *Ez egy jó kérdés. Egy nagyon mély munkát végzett a bensőmben. Több Steven Brookst rázott ki belőlem, hogy több hely legyen Isten Szellemének, hogy betöltse azt. Istennek egy még mélyebb odaszántság történt bennem, egy még mélyebb elengedése más dolgoknak, melyekhez addig ragaszkodtam. Azt mondtam az Úrnak: „Mindent megteszek, és ezt így is gondolom, hogy még jobban átadjam magam Neked és még őszintébbé váljak.” Az egész arról szól, hogy több helyet adok magamban az Úrnak.*

**SID:** Majd volt Stevennek egy olyan átélése, amikor maga Jézus látogatta meg, és azt jelentette ki neki, hogy Isten Szellemének minden idők legnagyobb kiáradása lesz, ami valaha is volt a történelem során és óriási gyógyulások és csodák fognak történni. Mondanál néhány konkrét példát, hogy milyen típusú gyógyulások is fognak történni?

***STEVEN:*** *Az Úr nagyon konkrét példákat is mutatott. Azt mondta, olyan összejövetelek lesznek, melyek a hét minden napján, 24 órán át folynak majd. Azt mondta, ahogy az óra megy körbe, úgy fognak jönni az emberek folyamatosan. Szelleme teljesen kiárad és azt mondta, lesznek olyanok, akiknek olyan harmadfokú, halálos égési sérülései lesznek, akiket behoznak az alkalomra és szemeink láttára gyógyulnak meg úgy, hogy új bőrt kapnak.*

**SID:** Ezt teljesen el is tudom képzelni, mivel Izráelben olyan terrorizmus folyik, hogy biztosan lesznek ilyenek. És látom magam előtt, hogy azok, akik nem vallást, nem tradíciót, hanem az élő Istent ismerik, bemennek a kórházak égési osztályára, ahol imádkoznak majd és ilyen csodák történnek. Te is el tudod ezt képzelni, Steven?

***STEVEN:*** *Abszolút, hisz épp ezt történt Naámánnal is, az asszír sereg vezetőjével. Teljesen új bőrt kapott. Olyan lett a bőre, mint a baba bőre. Olyan típusú csodákat fogunk meglátni, melyek a mi hitünket nem riasztják el, de sok ember elképzelését igen.*

**SID:** Mit mondott neked az agysérültekről?

***STEVEN:*** *Azt mondta, hogy még Down kóros gyerekek is meggyógyulnak majd, és olyanok, akiknél mentális retardáció van, akiket elhoznak majd ezekre az alkalmakra. Azt mutatta az Úr, hogy ilyenek ott ülnek majd az Úr dicsőségének jelenlétében és két héten belül teljesen és tökéletesen meggyógyulnak és az elméjük teljesen helyreáll.*

**SID:** Te már bele is kóstoltál ebbe. Meséld el annak az embernek az esetét, akiért imádkoztál.

***STEVEN:*** *Imádkoztam több emberért is, akiket az Úr megérintett, gyerekekért, akik Down kórosak voltak és az Úr azt okozta náluk, hogy valami bekattant az agyukban, ami a fizikai testükre is hatással volt. Az édesanyák arról a csodáról számoltak be, hogy meggyógyultak a gyermekeik. Szóval már el is kezdtük az érintését ezeknek a dolgoknak, melyeket Isten robbanásszerűen akarja, hogy kitörjenek a gyülekezetekben Amerikában és máshol is.*

**SID:** Az Úr beszélt neked kulcsokról, mivel a régi korok győzelmeire is kulcsokat használt, melyekről a legtöbb embernek még csak fogalma sincs. Elmagyaráznád?

***STEVEN:*** *Két olyan átélésem is volt, mely éveken át elég zavarba ejtő, mondhatni rejtélyes volt, amikor kétszer is elhagytam a kulcsaimat. Soha azelőtt nem fordult velem elő, hogy kulcsot hagytam volna el és mielőtt még az Úr beállított volna a teljes idejű szolgálatba, vízvezetékszerelőként dolgoztam és elhagytam a kulcsom. A legszokatlanabb módon találtam meg, melyet az „Együttműködés az angyalokkal” című könyvemben is leírtam. Pár évvel később, amikor a Moravian Falls-ban segítettem egy barátomnak egy projekttel, ismét elhagytam a kulcsaimat és újra a legszokatlanabb módon találtam meg, melyet szintén leírtam a könyvben. Épp egy ébredési alkalmat mentem tartani észak Virginiaban. Öt napig voltam ott és az utolsó napon egyedül voltam a hotelszobámban. Készültem, hogy megtartsam az utolsó alkalmat, és ahogy imádkoztam délután az esti szolgálatra való készülésem előtt, a feleségem bement lányunkkal a városba elintézni egy pár dolgot, tehát egyedül voltam a hotelszobában. Imádkoztam és vártam az Úrra, majd hirtelen valaki bejött a szobába. A szoba teljes atmoszférája megváltozott és férfi hangon azt mondta nekem ez a lény: „Azért engedte meg az Úr, hogy megtaláld az elvesztett kulcsokat, mert a győzelem elveszett kulcsa a dicséret!”*

**SID:** Meséld el annak a hölgynek az esetét, akinek törött csontjai a dicséret általi győzelemben gyógyultak meg.

***STEVEN:*** *Hatalmas csoda volt, mely egyik konferenciánkon történt nemrégiben. Ez a hölgy repülővel utazott hozzánk Kaliforniából. Teljes szívéből hitte, hogy az alkalmon Isten csodát tesz a lábaiban. Öt csont tört el a lábában, az orvos megvizsgálta és mutatta neki a röntgen felvételeket. Azzal a céllal utazott ennyit és jött el az alkalomra, hogy Isten őt meg fogja gyógyítani. Mankóval érkezett, azonban hittel elhozta az edzőcipőjét is. Hitte, hogy a visszaúton már abban fog hazamenni. Egyszerűen tudta, hogy Isten ezt meg fogja tenni. Imádkoztam érte a délutáni alkalmunkon az utolsó napon. Majd elérkezett az esti alkalom ideje és ahogy elkezdődött a dicsőítés és imádtuk az Urat, a dicséret alatt - találd ki kijött táncolva előre, hogy több száz embernek megmutassa vadi új gyógyult lábait? Ahogy visszament Kaliforniába és az orvos megvizsgálta, azt mondta: „Most, hogy újra vizsgáltuk a lábad, látható, hogy hét helyen volt eltörve a csont.” Majd föltartotta a röntgen vizsgálat eredményét és azt mondta: „Ilyen jelenséget még soha azelőtt nem láttam, új csontok nőttek a régiek helyébe!” A felvételeken látszanak azok a fehér csíkok, melyek az új csont kinövések – melyek azonnal kinőttek. A lány teljesen meggyógyult.*

**SID:** És tudod, ami még jobban lenyűgöz az, amikor Steven imádkozott és hirtelen azt érezte, mintha valaki megérkezett volna az autója hátsó ülésére. Egyedül volt, miközben imádkozott. Még érezted is, mintha az autó kissé megsűllyedt volna a súlykülönbségtől?

***STEVEN:*** *Abban a pillanatban azt éreztem, mintha az autó plusz súly miatt megereszkedett volna és tudtam, hogy valaki ott ült a hátsó ülésen. Azt mondtam: „Uram, valaki jött és az autóm hátsó ülésén ül!” Az Úr azt mondta: „Így van, két angyal csatlakozott hozzád.” Azt kérdeztem: „Miért vannak itt?” A válasz: „Azért jöttek, hogy a mostani ima és böjt időszakodban segítsenek neked.” Azt kérdeztem: „Mi a nevük?” Azt felelte? „Jóás és Josiah.” Ahogy hallottam az Urat, miközben még beszélt hozzám hátrafordultam, hogy lássam ott ülnek –e a hátsó ülésen és láttam, ahogy ott ül a két angyal. A leggyönyörűbb lények voltak, akiket valaha is láttam az életemben.*

**SID:** Steven, szerintem már minden nézőnkből is szent irígységet váltasz ki. Hiszem, hogy amint Steven imádkozik majd értetek, ti is, a korábbinál sokkal érzékenyebbé váltok majd a szellemi világra. Steven, megtennéd, hogy imádkozol?

***STEVEN:*** *Atyám, Istenem, imádkozom mindazokért, akik nézik most ezt a műsort a világ minden tájáról. Köszönöm Atyám, hogy adtad a te angyalaidat, hogy segítségül legyenek a te népednek. Ők az üdvösség örököseinek szolgálói. És most, Atyám, imádkozom, hogy ezek az emberek sokkal inkább tudatára ébredjenek a szellemi világ és az angyali világ létezésének és működésének, mint valaha. Kérlek, emeld egy magasabb szintre szellemi érzékenységüket és éberségüket. Atyám, köszönöm, hogy megnövekedett az angyali tevékenységek száma és jönnek az áttörések és szabadulások néped életébe. Köszönöm Atyám, a Jézus nevében. Ámen.*

**SID:** Emlékeztek még, amikor Steven Isten hallható hangját hallotta? „Ha közeledsz hozzám, én is közeledek hozzád!” Ez az egész célja ennek a műsornak is, melyet Isten szerkesztett így egybe, hogy te megnézhesd és elkezdhess lépéseket megtenni Isten felé! Isten azt ígérte: „Nem ember vagyok, hogy hazudnék! Ha megígértem, hogy közeledek hozzád, akkor amikor TE közeledsz hozzám, akkor én meg is teszem! Ehhez az első lépés, hogy tedd a Messiást, Jézust Uraddá! Akárhol is vagy most, tedd meg ezt az első lépést, és közeledj Istenhez. Imádkozhatsz valami olyat, hogy „Drága Istenem, sok hibát, tehát bűnt követtem el az életemben, de kérlek, bocsásd meg ezeket. Hiszek Yeshuában, aki héberül ugyanaz, mint Jézus. Hiszem, hogy meghalt és magamra vett minden hibámat és bűnömet. Hiszem, hogy Jézus ezeket magára vette és vére által minden bűnömet elmosott. És ezért mostmár intim, bensőséges kapcsolatba kerülhetek Veled, Istennel. Mostmár az Ő gyermeke vagy, és igazi „shalom” békesség lép az életedbe. Mert te is erre vágysz. A békesség Jézusban van!